શિવસેના પ્રમુખ બાળ ઠાકરેની હિન્દુત્વની પુણ્યાઈના ફળ આજના રાજકારણીઓ માણી રહ્યા છે એવી ઉદ્ધવ ઠાકરેએ આજે કરેલી ટીકામાં બહુ વજૂદ નથી. શિવસેનાના હિન્દુત્વવાદને મહારાષ્ટ્રવાસીઓએ સ્વીકાર્યો ત્યારે `સંઘપરિવાર' તરફથી પણ કહેવામાં આવતું હતું કે રાષ્ટ્રીય સ્વયંસેવક સંઘ અને સાથી સંગઠનોએ હિન્દુત્વવાદનો પ્રચાર-પ્રસાર પાંચથી છ દાયકાઓ સુધી કર્યો હતો. તેના કારણે શિવસેના અને બાળ ઠાકરેને હિન્દુત્વવાદ અને તેની વિચારસરણી લોકોને ગળે ઉતારવાનું સરળ બન્યું હતું અને શિવસેનાને રાજકીય ક્ષેત્રે સફળતા મળી છે.